CELEX: 32015R2085
Language: hr
Date: 2015-11-18 00:00:00
Title: Provedbena uredba Komisije (EU) 2015/2085 оd 18. studenoga 2015. o odobravanju aktivne tvari mandestrobin u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

19.11.2015   
            
            
               HR
            
            
               Službeni list Europske unije
            
            
               L 302/93
            
         PROVEDBENA UREDBA KOMISIJE (EU) 2015/2085
   оd 18. studenoga 2015.
   o odobravanju aktivne tvari mandestrobin u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2.,
   budući da:
   
               (1)
            
            
               U skladu s člankom 7. stavkom 1. Uredbe (EZ) br. 1107/2009 Austrija je 18. prosinca 2012. primila zahtjev od subjekta Sumitomo Chemical Agro EUROPE S.A.S. za odobrenje aktivne tvari mandestrobin.
            
         
               (2)
            
            
               U skladu s člankom 9. stavkom 3. te Uredbe Austrija je, kao država članica izvjestiteljica, 31. siječnja 2013. obavijestila podnositelja zahtjeva, ostale države članice, Komisiju i Europsku agenciju za sigurnost hrane (dalje u tekstu „Agencija”) o prihvatljivosti zahtjeva.
            
         
               (3)
            
            
               Država članica izvjestiteljica dostavila je 31. siječnja 2014. nacrt izvještaja o procjeni Komisiji, a jedan primjerak Agenciji, u kojem je ocijenila može li se za tu aktivnu tvar očekivati da ispunjuje mjerila za odobravanje predviđena člankom 4. Uredbe (EZ) br. 1107/2009.
            
         
               (4)
            
            
               Agencija je postupila u skladu s člankom 12. stavkom 1. Uredbe (EZ) br. 1107/2009. U skladu s člankom 12. stavkom 3. Uredbe (EZ) br. 1107/2009, zatražila je da podnositelj zahtjeva državama članicama, Komisiji i Agenciji dostavi dodatne informacije. Procjena dodatnih informacija koju je pripremila država članica izvjestiteljica dostavljena je Agenciji u obliku ažuriranog nacrta izvještaja o procjeni u ožujku 2015.
            
         
               (5)
            
            
               Agencija je 27. travnja 2015. podnositelju zahtjeva, državama članicama i Komisiji dostavila svoj zaključak o tome može li se za aktivnu tvar mandestrobin očekivati da ispunjuje mjerila za odobravanje predviđena člankom 4. Uredbe (EZ) br. 1107/2009 (2). Agencija je svoj zaključak stavila na raspolaganje javnosti.
            
         
               (6)
            
            
               Komisija je 13. srpnja 2015. Stalnom odboru za bilje, životinje, hranu i hranu za životinje predstavila izvještaj o procjeni za mandestrobin i nacrt uredbe kojom se predviđa odobrenje mandestrobina.
            
         
               (7)
            
            
               Podnositelju zahtjeva omogućeno je podnošenje primjedbi na izvještaj o procjeni.
            
         
               (8)
            
            
               S obzirom na jednu reprezentativnu uporabu ili više njih najmanje jednog sredstva za zaštitu bilja koje sadržava aktivnu tvar, a posebno na uporabe koje su ispitane i detaljno opisane u izvještaju o procjeni, utvrđeno je da su mjerila za odobravanje predviđena u članku 4. Uredbe (EZ) br. 1107/2009 ispunjena. Stoga se ta mjerila za odobravanje smatraju ispunjenima. Stoga je primjereno odobriti mandestrobin.
            
         
               (9)
            
            
               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je, međutim, postaviti određene uvjete i ograničenja. Posebno je primjereno zatražiti dodatne potvrdne informacije.
            
         
               (10)
            
            
               U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (3).
            
         
               (11)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Odobrenje aktivne tvari
   Aktivna tvar mandestrobin, kako je navedena u Prilogu I., odobrava se u skladu s uvjetima utvrđenima u tom Prilogu.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 309, 24.11.2009., str. 1.
   
   
      (2)  EFSA Journal 2014.; 12(12):3913. Dostupno na internetu: www.efsa.europa.eu
   
      (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
   
      PRILOG I.
      
                  Uobičajeni naziv, identifikacijski brojevi
               
               
                  Kemijski naziv prema IUPAC-u
               
               
                  Čistoća (1)
                  
               
               
                  Datum odobrenja
               
               
                  Prestanak odobrenja
               
               
                  Posebne odredbe
               
            
                  Mandestrobin
                  CAS br.: 173662-97-0
                  CIPAC br.: Nedostupno
               
               
                  (RS)-2-metoksi-N-metil-2-[α-(2,5-ksililoksi)-o-tolil]acetamid
               
               
                  ≥ 940 g/kg (na temelju mase suhe tvari)
                  Ksileni (orto, meta, para), etilbenzen najviše 5 g/kg (TK)
               
               
                  9. prosinca 2015.
               
               
                  9. prosinca 2025.
               
               
                  Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvještaja o procjeni za mandestrobin, a posebice njegovi dodaci I. i II.
                  U toj cjelokupnoj procjeni države članice moraju obratiti posebnu pozornost na sljedeće:
                  
                              —
                           
                           
                              rizik za vodene organizme,
                           
                        
                              —
                           
                           
                              zaštitu podzemnih voda ako se aktivna tvar upotrebljava u područjima s osjetljivim tlom i/ili nepovoljnim klimatskim uvjetima.
                           
                        Uvjeti uporabe prema potrebi uključuju mjere za smanjenje rizika.
                  Podnositelj zahtjeva dostavlja potvrdne informacije o sljedećem:
                  
                              1.
                           
                           
                              tehničkoj specifikaciji proizvedene aktivne tvari (na temelju komercijalne razine proizvodnje), uključujući relevantnost određenih pojedinačnih nečistoća;
                           
                        
                              2.
                           
                           
                              sukladnosti serija toksičnosti s potvrđenim tehničkim specifikacijama.
                           
                        Podnositelj zahtjeva te informacije dostavlja Komisiji, državama članicama i Agenciji do 9. lipnja 2016.
               
            
         (1)  Dodatni podaci o identifikaciji i specifikaciji aktivne tvari dostupni su u izvještaju o procjeni.
   
   
      PRILOG II.
      U dijelu B Priloga Provedbenoj uredbi (EU) br. 540/2011 dodaje se sljedeći unos:
      
         
                      
                  
                  
                     Uobičajeni naziv, identifikacijski brojevi
                  
                  
                     Kemijski naziv prema IUPAC-u
                  
                  
                     Čistoća (1)
                     
                  
                  
                     Datum odobrenja
                  
                  
                     Prestanak odobrenja
                  
                  
                     Posebne odredbe
                  
               
                     „93
                  
                  
                     Mandestrobin
                     CAS br.: 173662-97-0
                     CIPAC br.: Nedostupno
                  
                  
                     (RS)-2-metoksi-N-metil-2-[α-(2,5-ksililoksi)-o-tolil]acetamid
                  
                  
                     ≥ 940 g/kg (na temelju mase suhe tvari)
                     Ksileni (orto, meta, para), etilbenzen najviše 5 g/kg (TK)
                  
                  
                     9. prosinca 2015.
                  
                  
                     9. prosinca 2025.
                  
                  
                     Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvještaja o procjeni za mandestrobin, a posebice njegovi dodaci I. i II.
                     U toj cjelokupnoj procjeni države članice moraju obratiti posebnu pozornost na sljedeće:
                     
                                 —
                              
                              
                                 rizik za vodene organizme;
                              
                           
                                 —
                              
                              
                                 zaštitu podzemnih voda ako se aktivna tvar upotrebljava u područjima s osjetljivim tlom i/ili nepovoljnim klimatskim uvjetima.
                              
                           Uvjeti uporabe prema potrebi uključuju mjere za smanjenje rizika.
                     Podnositelj zahtjeva dostavlja potvrdne informacije o sljedećem:
                     
                                 (1)
                              
                              
                                 tehničkoj specifikaciji proizvedene aktivne tvari (na temelju komercijalne razine proizvodnje), uključujući relevantnost određenih pojedinačnih nečistoća;
                              
                           
                                 (2)
                              
                              
                                 sukladnosti serija toksičnosti s potvrđenim tehničkim specifikacijama.
                              
                           Podnositelj zahtjeva te informacije dostavlja Komisiji, državama članicama i Agenciji do 9. lipnja 2016.”
                  
               
      
         (1)  Dodatni podaci o identifikaciji i specifikaciji aktivne tvari dostupni su u izvještaju o procjeni.